CELEX: C2004/273/70
Language: fi
Date: 2004-11-06 00:00:00
Title: Asia T-362/04: Minin Leonidin 3.9.2004 Euroopan yhteisöjen komissiota vastaan nostama kanne

6.11.2004   
            
            
               FI
            
            
               Euroopan unionin virallinen lehti
            
            
               C 273/37
            
         Minin Leonidin 3.9.2004 Euroopan yhteisöjen komissiota vastaan nostama kanne
   (Asia T-362/04)
   (2004/C 273/70)
   Oikeudenkäyntikieli: italia
   Minin Leonid on nostanut 3.9.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Tito Ballerino ja Corso Bovio.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa uusista Liberiaa koskevista rajoittavista toimenpiteistä annetun neuvoston asetuksen (EY) N:o 872/2004 muuttamisesta 22 päivänä kesäkuuta 2004 annetun komission asetuksen (EY) N:o 1149/2004 liitteen 13 kohdan;
            
         
               —
            
            
               kumoaa kyseisen asetuksen kokonaisuudessaan, koska se on annettu lainvastaisen asetuksen (N:o 872/2004) nojalla;
            
         
               —
            
            
               toteaa, että asetusta N:o 872/2004 on jätettävä soveltamatta EY 241 artiklan nojalla.
            
         Oikeudelliset perusteet ja pääasialliset perustelut
   Esillä olevan asian kantaja toteaa, että yhteisö on määrännyt 29.4.2004 annetulla neuvoston asetuksella (EY) N:o 872/2004, joka annettiin Liberian entisen presidentin Charles Taylorin ja häntä lähellä olevien henkilöiden ja yhteisöjen varojen jäädyttämisestä hyväksytyn neuvoston yhteisen kannan 2004/487/YUTP nojalla, liitteessä I lueteltujen henkilöiden tai yhteisöjen välittömässä tai välillisessä omistuksessa tai valvonnassa olevien varojen ja muiden taloudellisten resurssien jäädyttämisestä. Tämän jälkeen komissio antoi asetuksen N:o 872/2004 11 artiklan a kohdan nojalla 22.6.2004 asetuksen (EY) N:o 1149/2004, jolla muutettiin edellä mainittua liitettä I siten, että siinä mainitaan myös kantajan nimi niiden henkilöiden joukossa, joihin kyseisiä toimia sovelletaan.
   Kantaja esittää vaatimustensa tueksi seuraavaa:
   
               —
            
            
               asetusten N:o 872/2004 (1) ja 1149/2004 (2) lainvastaisuus siltä osin kuin YK:n turvallisuusneuvoston päätöslauselmat, joiden nojalla yhteinen kanta 2004/137/YUTP on annettu, on osoitettu ainoastaan jäsenvaltioille, mikä on luonnollista siksi, että YK:lla on kansainvälistä mutta ei ylikansallista toimivaltaa;
            
         
               —
            
            
               kanteen kohteena olevien toimien virheellinen oikeudellinen perusta, koska asetuksessa N:o 872/2004 ilmoitetaan oikeudelliseksi perustaksi EY 60 ja 301 artikla, kun taas kyseisissä kahdessa asetuksessa viitataan seikkoihin, joita ei mainita edellä mainituissa yhteisön säännöksissä;
            
         
               —
            
            
               omaisuudensuojan rikkominen, koska kyseessä on yhteisön oikeudessa suojattu perusoikeus;
            
         
               —
            
            
               puolustautumisoikeuden rikkominen, koska yhtäältä yhteisö on kyseisiä asetuksia antaessaan toiminut virheellisesti, ja on antanut toimia, jotka ovat asiallisesti sarja yksittäisiä päätöksiä, ilman että se on toteuttanut mitään tarkastuksia jäädytettyjen varojen osalta, ja toisaalta kantajaan viitataan toimessa useilla henkilökohtaisilla nimityksillä, joita ei mitenkään selitetä, ja jotka ovat voineet johtaa YK:n tarkastajia harhaan.
            
         
      (1)  Uusista Liberiaa koskevista rajoittavista toimenpiteistä 29 päivänä huhtikuuta 2004 annettu neuvoston asetus (EY) N:o 872/2004 (EUVL L 162, 30.4.2004, s. 32).
   
      (2)  Uusista Liberiaa koskevista rajoittavista toimenpiteistä annetun neuvoston asetuksen (EY) N:o 872/2004 muuttamisesta 22 päivänä kesäkuuta 2004 annettu komission asetus (EY) N:o 1149/2004 (EUVL L 222, 23.6.2004, s.17).